Keskusta haluaa parantaa perusturvaa 600 miljoonalla eurolla – pääkohde on takuueläkkeen nostaminen 100 eurolla - Politiikka | HS.fi
Keskusta haluaa parantaa perusturvaa 600 miljoonalla eurolla – pääkohde on takuueläkkeen nostaminen 100 euroll
Keskustan puheenjohtaja Juha Sipilä esitteli puolueen vaaliavauksessa jälleen itse kyhäämäänsä apilaa, johon on kiinnitetty keskustan tavoitteet. (KUVA: Mikko Stig / Lehtikuva)
Julkaistu: 2.2. 14:49
Keskusta on valmis käyttämään 600 miljoonaa euroa perusturvan parantamiseen eri keinoin ja 400 miljoonaa euroa kasvu-, kehitys- ja koulutusinvestointeihin.
Perusturvan parantamisessa ykköstavoitteena on takuueläkkeen korottaminen noin sadalla eurolla, mikä nostaisi takuueläkkeen noin 900 euroon.
Takuueläke on tarkoitettu niille, joiden kansaneläkkeen ja työeläkkeen summa jää alle laissa säädetyn vähimmäiseläkkeen tason. Takuueläkettä maksetaan niin, että eläkkeen taso nousee tämänhetkisen tasonsa mukaan 784 euroon.
Keskusta julkisti vaaliohjelmansa lauantaina Helsingissä. Se oli samalla puolueen vaalikampanjan avaus, joka huipentuu noin 1 200 keskusta-aktiivin risteilyyn Suomenlahdella. Laivalla tarjottava ohjelma keskittyy treenaamaan kansanedustajaehdokkaita kevään koitoksiin.
”Me olemme huolella harkinneet sen, mikä on liikkumavara perusturvan puolella ja mitä meidän pitää tehdä panostuksina koulutukseen ja esimerkiksi infraan, jotta pysytään 75 prosentin uralla työllisyyskehityksessä”, keskustan puheenjohtaja, pääministeri Juha Sipilähttps://www.hs.fi/haku/?query=juha+sipila sanoo.
Sipilä vetosi keskustaväkeenhttps://www.hs.fi/politiikka/art-2000005986864.html, että se miettisi äänestyspäätöstä puntaroidessaan, mikä on vaihtoehto.
Yhdessä Sdp ja kokoomus tarkoittaisivat Sipilän mukaan sitä, mistä on aiemmin jo näytöt eli esimerkiksi lisää työttömyyttä.
Varapuheenjohtaja Katri Kulmunin https://www.hs.fi/haku/?query=katri+kulmunin(kesk) mukaan takuueläkettä nostamalla on mahdollista nostaa 15 000 suomalaista köyhyydestä.
Eläkeläiset ovat saaneet lupauksen myös Sdp:ltä, joka on luvannut 100 euron korotuksen alle 1 400 euron eläkkeisiin. Sdp esittää vastaavaa satasen korotusta myös takuueläkkeen tasoon.
Sipilä on johtanut hallitusta, joka on jäädyttänyt perusturvaetuuksien indeksit, mikä tarkoittaa sitä, ettei esimerkiksi kansaneläkkeen tai lapsilisien tasoa ole nostettu. Tämä on syönyt niiden ostovoimaa.
Jäädytys sovittiin myös tälle vuodelle, mutta sen jälkeen sitä ei Sipilän mukaan enää tarvita.
”Talous on kunnossa, indeksijäädytystä ei tarvitse jatkaa.”
Vanhusten hoivassa keskusta on valmis korottamaan nykyistä henkilöstömäärää hoitajamitoitusta parantamalla.
Sipilän mukaan ei ole kuitenkaan realismia, että enää tänä keväänä tehtäisiin uusi hallituksen esitys, jossa henkilömitoitusta parannettaisiin vielä tämän vaalikauden aikana. Sipilän mukaan eduskunnan jäljellä oleva kuuden viikon aika ei mitenkään riitä lakiesityksen huolelliseen valmisteluun.
Opposition kansanedustajat eduskunnan sosiaali- ja terveysvaliokunnassa olisivat valmiita käsittelemään tällaisen lain pika pikaa, jos hallitus vain sen sinne toisi.
Valiokunnassa istuva keskustan varapuheenjohtaja Hannakaisa Heikkinen https://www.hs.fi/haku/?query=hannakaisa+heikkinen(kesk) sanoo, että valiokunnassa on kymmenen isoa lakikokonaisuutta auki, muun muassa vammaispalvelu- ja asiakasmaksulaki. Soteakin pitäisi kohta käsitellä, kun perustuslakivaliokunta saa oman osuutensa valmiiksi.
”Jos reaalisesti ajatellaan, meillä ei ole mitään mahdollisuutta käsitellä. Mutta olen tässä viime kuukausien aikana nähnyt, että siihen on aikaa, mihin on halua”, Heikkinen sanoo.
Sipilän mukaan suurilla kansainvälisillä hoivayrityksillä on ”peiliin katsomisen paikka”. Hän paheksui sitä, että ensin ne eivät halunneet maksaa verojaan Suomeen, ja nyt on alkanut peli, jossa kunnat houkutellaan asiakkaiksi halvalla hinnalla ja sitten ”ruuvia kiristetään”.
Keskusta aikoo vaaliohjelman lisäksi julkistaa pitkin kevättä 10–12 kohdan listan, jossa kiteytetään puolueen keskeiset tavoitteet ja niihin kohdistettavat rahat. Esimerkiksi keskustan pitkään odotettu sosiaaliturvamalli kerrotaan ensi viikolla.
Keskustan tavoitteena on, että yli 100 000 ihmistä saa työpaikan seuraavan neljän vuoden aikana niin, että työllisyysaste nousee 75 prosenttiin. Samaan aikaan julkisen talouden suhteellinen velkaantuminen pienenee eikä velan euromäärä kasva.
Kolme keinoa, joilla tämä saadaan aikaan
Työllistämisen, työllistymisen ja yrittäjyyden hyväksi on edelleen tehtävä kaikenlaista. Paikallista sopimista työmarkkinoilla on laajennettava, ja sen esteitä ja kieltoja on purettava.
Keskusta haluaa hallittua maahanmuuttoa, joten se haluaisi luopua työntekijän oleskeluluvan saatavuusharkinnasta asteittain.
Jos ansiotulojen verotuksen keventämiseen on varaa, se pitää kohdistaa pieni- ja keskituloisiin. Vuoden 2017 alusta voimaan tullutta yrittäjävähennystä pitää korottaa viidestä prosentista 8–10 prosenttiin tuloksesta.
Äänioikeusikärajan laskeminen 16 vuoteen kaikissa vaaleissa. Siis ei pelkästään kuntavaaleissa, vaan myös eduskunta- ja mahdollisissa maakuntavaaleissa.
Keskusta on linjannut tästä aiemmin puoluekokouksessaan ja viime syksynä demokratia- ja kansalaisyhteiskuntaohjelmassaan.
Keskustan mielestä koko Suomen elinvoimasta on pidettävä huolta. Ihmisten peruspalvelut ja turvallisuus pitää taata asuinpaikasta riippumatta.
Keskustan hellimä alueellistaminen on saanut vaaliohjelmassa uusia muotoja: valtion pitää näyttää mallia etätöitten tekemisessä.
”Kahden seuraavan vaalikauden aikana tulee tavoitella, että nykyiseen verrattuna 5 000–6 000 pääkaupunkiseudulla työskentelevää valtion ja muun julkisen sektorin työntekijää voisi tehdä työtä muualta Suomesta käsin.”
Keskustan kallein paketti on perusturvan parantaminen, johon kuuluvat muun muassa takuueläkkeen nosto, harkinnanvarainen ylimääräinen lapsilisä vakavissa talousvaikeuksissa oleville pienituloisille perheille ja lupaus yhdestä harrastuksesta jokaiselle lapselle. Lisäksi keskusta haluaa purkaa alimpien etuuksien indeksitarkastusten jäädytyksen.
Tämä maksaisi noin 600 miljoonaa euroa.
Työllisyyden paranemisesta. Juha Sipilän mukaan työllisyyden nousu 75 prosenttiin tuo julkiseen talouteen liikkumavaraa, jolla vaalilupaukset pystyy rahoittamaan niin perusturvan 600 miljoonan kuin koulutus- ja tutkimusinvestointien 400 miljoonan euron osalta.
Sipilän mukaan työllisyysasteen nousu voi tuoda jopa 1,4 miljardia euroa liikkumavaraa julkiseen talouteen.
Veronkorotuksia keskusta ei esitä.
Juha Sipilän mukaan perusturvan parantamisen ”prioriteetit ja kärjet” tulevat olemaan keskustan vaatimuksia, mikä tarkoittaa esimerkiksi takuueläkettä ja harkinnanvaraista ylimääräistä lapsilisää.
Sipilän mukaan seuraavan hallituksen pitää löytää ”aikuisten oikeasti” keinot, joilla 75 prosentin työllisyysaste toteutuu ja työttömyys laskee noin viiteen prosenttiin.